29/07/2010 | Administración LocalMunicipal
Cambre
Bases da convocatoria de concurso entre funcionarios para prover un posto de traballao vacante nesta corporación aprobadas por resolución da concelleira delegada de Asuntos Sociais, Sanidade, Persoal e Réxime Interior de data 21 de xullo de 2010

É obxecto das presentes Bases a regulación do concurso entre funcionarios deste Concello para a provisión en propiedade de un posto de traballo, que cos requisitos e condicións correspondentes se relacionan no anexo I destas Bases, ao abeiro do artigo 101 da Lei 7/1985, reguladora das bases do réxime local.1.-Poderán participar no presente concurso os funcionarios de carreira do Concello de Cambre que se relacionan no anexo I destas Bases, segundo o disposto no artigo 101 da Lei 7/1985 e no vixente catálogo de postos de traballo, agás os suspensos en firme, que non poderán participar mentres dure a suspensión, sempre que na data de finalización do prazo de presentación de solicitudes, estivese ocupando ou ocupase en propiedade posto de traballo atribuído a funcionario do grupo ao que agora se aspira cando menos durante un ano, e reúnan as condicións esixidas e os requisitos determinados na convocatoria na data que remate o prazo de presentación de instancias.2.-Os funcionarios con algunha discapacidade poderán instar na propia solicitude de vacantes a adaptación do posto de traballo solicitado, sempre que non supoña unha modificación exorbitante no contexto da organización. A comisión de valoración poderá solicitarlle ao interesado, en entrevista persoal, a información que estime necesaria para a adaptación aducida, así como o ditame dos órganos técnicos da Administración laboral sanitaria e, se é o caso, da comunidade autónoma correspondente, tocante á procedencia da adaptación e da compatibilidade co desempeño das tarefas e funcións do posto en concreto. Neste suposto, a resolución do concurso producirase logo de recibidos, analizados e avaliados pola comisión de valoración os informes pertinentes. As solicitudes para tomar parte no presente concurso, dirixidas ao señor alcalde-presidente do Concello de Cambre e axustadas ao anexo II da presente convocatoria, presentaranse no prazo de 15 días hábiles a partir do seguinte ao da publicación do anuncio da convocatoria no Boletín Oficial do Estado, no Rexistro Xeral deste Concello ou nas oficinas a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberá achegarse a documentación acreditativa dos méritos que alegue o concursante. Só se valorarán os méritos alegados debidamente acreditados e con referencia á data do peche do prazo de presentación de solicitudes, segundo o seguinte baremo: a) Por ter consolidado un grao persoal de igual ou superior nivel ao do posto que se solicita: 15,00 puntos. b) Por ter consolidado un grao persoal de ata dous niveis inferior ao do posto que se solicita: 13,00 puntos. e) Por ter consolidado un grao persoal de ata catro niveis inferior ao do posto que se solicita: 11,00 puntos. O funcionario que participe no presente concurso e teña un grao persoal consolidado ou que poida ser consolidado durante o período de presentación de instancias, deberá solicitar do órgano ou autoridade a que se refire a base quinta que a devandita circunstancia quede expresamente reflectida no anexo III (certificado de méritos). 2.-Traballo desenvolvido. Estimarase ata un máximo de 15,00 puntos, tendo en conta a natureza das funcións encomendadas, a razón de 1,00 punto por ano completo traballado en postos de contido técnico e/ou especialización análogos ou similares aos ofrecidos, desempeñados en calquera administración pública.3.-Cursos. Só se estimarán os cursos de formación e perfeccionamento convocados polas entidades públicas, sobre materias directamente relacionadas coas funcións do posto convocado, nos que se expedise diploma ou certificación de asistencia e/ou, se é o caso, de aproveitamento ou impartición, ata un máximo de 10,00 puntos, segundo o seguinte baremo: -De máis de 100 horas: 0,75 puntos. -De 70 a 100 horas: 0,50 puntos. -De 40 a 70 horas: 0,35 puntos. -De 15 a 40 horas: 0,20 puntos. -De menos de 15 horas: 0,10 puntos. No suposto de que na acreditación dos cursos non figure o número de horas, aplicaráselle a puntuación mínima.4.-Antigüidade. Estimarase a razón de 1,00 puntos por ano completo de servizo, ata un máximo de 15,00 puntos. Para estes efectos tamén se computarán os servizos prestados con anterioridade á adquisición da condición de funcionario de carreira. Non se computarán para efectos de antigüidade os servizos prestados simultaneamente con outros igualmente alegados. Cada candidato deberá presentar, xunto coa instancia, o currículo para os efectos de estimar os méritos adecuados ao posto de traballo, cunha puntuación total máxima de 5,00 puntos.1.-A xustificación das circunstancias persoais e administrativas do concursante, así como a súa situación e antigüidade, han de se efectuar mediante certificacións axustadas ao modelo que figura no anexo III, que deberán ser expedidas polo órgano ou autoridade competente da administración do Estado, da administración da comunidade autónoma ou polo secretario da corporación local correspondentes, segundo se trate de funcionarios do Estado, autonómicos ou locais, respectivamente.2.-Os funcionarios procedentes da situación de suspensión firme de funcións, excedencia voluntaria en calquera das súas modalidades, excedencia polo coidado de fillos, expectativa de destino ou excedencia forzosa, xuntarán á súa solicitude declaración de non ter sido separados do servizo en calquera das administracións públicas, nin estar inhabilitados para cargo público.3.-Os que participen no concurso estando en situación de suspensos firmes, deberán entregar certificado oficial no que conste a data de cumprimento da sanción.4.-Tamén deberán acreditarse documentalmente, mediante certificado expedido para ese efecto, os méritos que os interesados aleguen como determinantes da súa idoneidade.5.-Os interesados deberán achegar coa solicitude fotocopia do documento nacional de identidade.1.-A estimación dos méritos para adxudicar o posto de traballo vacante efectuarao unha Comisión composta polos seguintes membros: Presidente: -O xefe de réxime interior. Vogais: -2 animadores deportivos da corporación. -Un conserxe de instalacións deportivas. Secretario: -A administrativa da corporación ou quen legalmente o substitúa. A designación nominal dos membros da Comisión de Valoración incluirá a dos respectivos suplentes e publicarase no Boletín Oficial da Provincia e no taboleiro de edictos do Concello. Os membros da comisión deberán pertencer a grupos de titulación igual ou superior ao esixido para a provisión dos postos que se convocan e terán dereito a percibir as indemnizacións correspondentes por participación en órganos de selección do persoal, estabelecidas no Real decreto 462/2002 e demais lexislación complementaria. A comisión poderá solicitar da autoridade convocante a designación de expertos que, en calidade de asesores, actuarán con voz pero sen voto. A comisión elevaralle á autoridade competente a correspondente proposta para adxudicar o posto, consonte coas avaliacións, sen prexuízo do que se estabelece nos apartados seguintes: a) A orde principal para adxudicar os postos determinarase pola puntuación obtida, conforme co baremo estabelecido na base cuarta, “méritos”. b) No caso de empate nas puntuacións, acudirase para dirimilo ás outorgadas nos méritos alegados, consonte co baremo estabelecido na base cuarta, 1, 2, 3 e 4 e pola orde expresada. De persistir o empate, atenderase ao maior tempo de servizos efectivos prestados en calquera das administracións públicas, e se é o mesmo, á maior idade. O prazo para resolver o concurso será de dous meses desde o día seguinte ao da finalización do prazo de presentación de instancias. O destino adxudicado será irrenunciábel, salvo que, con anterioridade á finalización do prazo posesorio, os interesados obteñan outro destino, ben polo procedemento de libre designación ou por concurso, podendo neste caso optar por un dos dous, e estando obrigados a comunicar por escrito nos tres días seguinte a opción realizada. O prazo de toma de posesión no novo destino obtido será de tres días hábiles, se radica na mesma localidade, ou dun mes se radica en distinta localidade ou comporta o reingreso ao servizo activo. O prazo de toma de posesión comezará a partir do día seguinte ao do cesamento, que se deberá efectuar dentro dos tres días hábiles seguintes á publicación da resolución definitiva do concurso, así como o cambio da situación administrativa que en cada caso corresponda. Se a resolución comporta o reingreso ao servizo activo, o prazo de toma de posesión deberá contarse dende a súa publicación. O cómputo do prazo para efectuar o correspondente cesamento no seu anterior destino non se iniciará mentres non finalicen os permisos ou licencias que, se é o caso, fosen concedidos aos interesados. A Comisión de Valoración queda autorizada para resolver todas as dúbidas que se presenten e adoptar os acordos necesarios para a boa orde do procedemento en todo no non previsto nestas Bases. Contra a presente convocatoria e as súas Bases poderase interpoñer recurso potestativo de reposición, nos termos e prazos sinalados na Lei 30/1992, de réxime xurídico das administracións públicas e do procedemento administrativo común, ou directamente recurso contencioso-administrativo nos termos e prazos sinalados na Lei 29/1998, reguladora da xurisdición contencioso-administrativa. Cambre, 21 de xullo de 2010 A Concelleira delegada de Asuntos Sociais, Sanidade, Persoal e Réxime Interior Carmen Tato Lago Denominación do posto: Conserxe colexio público Escala: Administración Xeral Subescala: Subalterna Grupo: Outras agrupacións profesionais Denominación das prazas do cadro de persoal que poden ocupalo: conserxes Nivel de complemento de destino: “14”. Complemento específico: 3.514,42 euros Formación específica: certificado de escolaridade ou equivalente. CONCELLO DE CAMBRE SOLICITUDE DE PARTICIPACIÓN EN CONCURSO ESPECÍFICO (Convocatoria por R. do concelleiro delegado de Urbanismo, Facenda e Réxime Interior de data…………………………………) Declaro baixo a miña responsabilidade que coñezo expresamente os requisitos esixidos na convocatoria para desempeñar o posto de traballo que solicito e que os datos e circunstancias que fago constar no presente anexo son certos. Lugar, data e sinatura Don. Cargo. CERTIFICO: que segundo os antecedentes que constan neste centro, o funcionario abaixo indicado ten acreditados os seguintes extremos:. Grao persoal:. Data de consolidación:. Cursos: Centro: Duración en horas:. Administración: Escala: Grupo Anos meses días. Certificación que expido por pedimento do interesado e para que faga os seus efectos no concurso convocado por. de data. BOP. Observacións ao dorso: (lugar, data, sinatura e selo)